钦定古今图书集成/理学汇编/经籍典/第052卷 > 《河图洛书大衍五行全数》
## 钦定古今图书集成/理学汇编/经籍典/第052卷 > 《河图洛书大衍五行全数》

大衍之数五十。京房云：“五十者，十日、十二辰、二十八
宿也。其一不用者，天之生气也。”马融云：“北辰两仪，日
月四时、五行，十二月二十四气，北辰居位不动也。”荀
爽云：“卦各有六爻，六八四十八，加乾坤二用《干》初九，
勿用也。”郑康成云：“天地之数五十有五，以五行气通。
凡五行减五，大衍又减一也。”姚信、董遇云：“天地之数
五十有五，其六以象六画之数，故减之而用四十九
也。”王弼、韩康伯云：“演天地之数，所赖者五十其一，不
用《易》之太极也。”孔颖达云：“弼意为万物之策万有一
千五百二十，其用此策，推演天地之数，唯用五十策
也。”东坡云：“五行盖交相成也，水火木金得土而成，故
一得五而成六，二得五而成七，三得五而成八，四得
五而成九。土得水之一，火之二，木之三，金之四而成
十。”颍滨云：“天一地二，天三地四，天五地六，天七地八，
天九地十。”此十者，天地五行之数也，文王取之以为
蓍数，曰“大衍之数”，取其五十云尔。用《干揲》蓍则可，而
非天地五行之全数也。故继之曰“天数五，地数五。”今
谓五行之数止于五“十，是天五为虚语，天数不得二
十有五，地数不得三十也。使土无生成数四十而已，
尚何五十之有？”仁杰曰：“诸儒论大衍之数无虑十馀
家，日辰卦爻之类既数其指为天地之数与五行之
数者，二数殊科，又未可牵合而一也。孔颖达云：‘天地
之数相合为五十五。此乃天地阴阳奇耦之数，非是
上文’”衍天地之策，其说甚明。至五行生成之数，诸家
谓土生五，成数十，是又不离天地五十五之数，亦非
也。独沈氏以《素问》推之，谓土生数五，成数亦五，水火
木金皆待土而成，土更无所待，故止一五而已，合五
行之数为五十也。案五行之数，不待《素问》为然。其生
数见于《洪范》，其成数见于《礼经》。管氏、淮南之书，合生
成之数，则太元具焉，此固五行之全数也。若曰五行
减五，六画减六，五十去一，而用四十有九，于万有一
千五百二十之数，天地五十五之数之中而取五十
焉，是未免私意为之加损也。《说卦》曰：“河出图，洛出书，
圣人则之。”盖《洛书》有一二三四五之文，《河图》有七八
九六之文，而五隐于其间，圣人亦不过因其全数之
自然而则之。何敢毫发加损于其间哉。谓土无成数。
而《洛书》之数四十有五。“土成数十。”而《河图》之数五十
有五者。皆出郑董之说云。

### 赵汝梅易雅